**Taotlus reaalservituudi seadmiseks**

Eesti Vabariigile (Eesti Rahva Muuseumile) kuulub Viljandi vallas Heimtali külas asuv Kääriku kinnistu (registriosa nr 818339, katastritunnus 62903:001:0213). Lähtudes Heimtali Muuseumi Sõprade Seltsi 30.08.2023 avaldusest otsustas kultuuriminister 07.12.2023 käskkirjaga nr 253 koormata Kääriku kinnistu tehnorajatise (veetrassi) tasuta ja tähtajatu isikliku kasutusõigusega Heimtali Muuseumi Sõprade Seltsi kasuks.

Heimtali Muuseumi Sõprade Selts soovib muuta nimetatud otsust ning taotleb Kultuuriministeeriumilt isikliku kasutusõiguse asemel Kääriku kinnistule tähtajatu ja tasuta reaalservituudi seadmist Viljandi vallas Heimtali külas asuva Teeääre kinnistu (registriosa nr 2567739, katastritunnus 89901:001:2370) igakordse omaniku kasuks. Teeääre kinnistu omanik on Heimtali Muuseumi Sõprade Selts.

Reaalservituut on vajalik tehnorajatise püstitamiseks, hooldamiseks ja kasutamiseks. Tehnorajatiseks on veetrass, mille Kääriku kinnistul asuva osa pikkuseks on 87 m. Veetrassi kaitsevöönd on 2 m torustiku telgjoonest mõlemale poole ja kasutusala kokku on ligikaudu 350 m2. Avaldusele on lisatud GeoNik OÜ teostusjoonis, kus on sinise värviga märgitud Kääriku kinnistut läbiv veetrass Teeääre kinnistule.

Anu Raud
MTÜ Heimtali Muuseumi Sõprade Selts
juhatuse liige

/*Allkirjastatud digitaalselt*/